Yiwen uḥric n yinasiren ila tawuri timsegzit, yettekki deg tuddsa d usegzi n wullis amezwaru. Meḥsub, inasiren-a rzan asentel agejdan n wungal : tamagit d tlelli s wudmawen-is d tirni. Deg wungal, anasir imsegzi yella s waṭas, yezḍa assaɣ n unamek d wullis agejdan ; yessaweḍ ad d-yesseflali, ad yesdukel tidmi n umaru : yal anasir imsegzi ad t-naf yezḍa assaɣ d yiwet gar tenmegliwin-nni ɣef yebna wungal, tid i d-yettaken ticci n usentel agejdan.